**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_\_\_\_»\_\_\_\_\_\_\_\_\_\_\_\_\_N \_\_\_\_-Ն

**«ԱՆՏԱՌԱՅԻՆ ՊԵՏԱԿԱՆ ՄՈՆԻՏՈՐԻՆԳԻ ԿԵՆՏՐՈՆ»** **ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով Հայաստանի Հանրապետության անտառային օրենսգրքի 7-րդ հոդվածի 1-ին մասը, «Պետական ոչ առևտրային կազմակերպությունների մասին» օրենքի 13-րդ հոդվածը և «Նորմատիվ իրավական ակտերի մասին» օրենքի 33-րդ հոդվածի 1-ին և 3-րդ մասերը կառավարությունը **որոշում է.**

1. «Անտառային պետական մոնիտորինգի կենտրոն» պետական ոչ առևտրային կազմակերպությունը (պետական գրանցման համարը՝ 273.210.04175) վերանվանել «Անտառային մոնիթորինգի կենտրոն» պետական ոչ առևտրային կազմակերպություն:

2. Հայաստանի Հանրապետության կառավարության 2005 թվականի հուլիսի 28-ի «Անտառների պետական մոնիտորինգի ներդրման մասին» N 1152-Ն որոշման մեջ կատարել հետևյալ փոփոխությունները և լրացումը՝

1) վերնագրում, 1-ին, 2-րդ և 3-րդ կետերում «պետական մոնիտորինգ» բառերը և դրանց համապատասխան հոլովաձևերը փոխարինել «մոնիթորինգ» բառով և դրան համապատասխան հոլովաձևերով.

2) որոշման 1-ին կետում և 3-րդ կետի «գ» ենթակետում «Հայաստանի Հանրապետության գյուղատնտեսության» բառերը փոխարինել «բնապահպանության» բառով.

3) որոշման 3-րդ կետից հետո լրացնել հետևյալ բովանդակությամբ 3.1-րդ կետով`

«3.1. Թույլատրել «Անտառային մոնիթորինգի կենտրոն» պետական ոչ առևտրային կազմակերպությանը իրականացնել ձեռնարկատիրական գործունեության հետևյալ տեսակը.

1) աշխարհատեղեկատվական համակարգի և հեռազննման տեխնոլոգիաներով հետազոտությունների իրականացում:»:

3. Հայաստանի Հանրապետության կառավարության 2007 թվականի հունվարի 25-ի «Անտառների պետական մոնիթորինգի իրականացման կարգը սահմանելու մասին» N 198-Ն որոշման մեջ կատարել հետևյալ փոփոխությունները՝

1. վերնագրում և ամբողջ տեքստում «պետական մոնիթորինգի» բառերը դրանց համապատասխան հոլովաձևերը փոխարինել «մոնիթորինգ» բառով և դրան համապատասխան հոլովաձևերով.
2. որոշման 2-րդ կետում «Հայաստանի Հանրապետության գյուղատնտեսության նախարարին՝» բառերը փոխարինել «Բնապահպանության նախարարին՝» բառերով.
3. որոշման հավելվածի 5-րդ կետում «Հայաստանի Հանրապետության գյուղատնտեսության» բառերը փոխարինել «բնապահպանության» բառով.
4. որոշման հավելվածի 17-րդ կետը շարադրել նոր խմբագրությամբ՝

«17. Անտառների մոնիթորինգի իրականացման նպատակով նախարարությունն օգտվում է տարածքային կառավարման և զարգացման նախարարության, ֆինանսների նախարարության, էներգետիկ ենթակառուցվածքների և բնական պաշարների նախարարության, տնտեսական զարգացման և ներդրումների նախարարության, անշարժ գույքի կադաստրի կոմիտեի, ոստիկանության, անհրաժեշտության դեպքում նաև պետական կառավարման համակարգի այլ մարմինների տվյալներից, եթե դրանց տրամադրումը չի հակասում օրենսդրությանը:»։

4. Հայաստանի Հանրապետության կառավարության 2009 թվականի փետրվարի 19-ի «Հ**ողերի մոնիթորինգի իրականացման կարգը հաստատելու մասին**» N 276-Ն որոշման մեջ կատարել հետևյալ փոփոխությունները՝

1) որոշման 2-րդ կետից հանել «, ինչպես նաև անտառային հողերի» բառերը,

2) որոշման հավելվածի 9-րդ կետը շարադրել նոր խմբագրությամբ՝

«9. Սույն կարգի 8-րդ կետով սահմանված մոնիթորինգի ցուցանիշների տվյալների ստացման և տրամադրման մեթոդաբանությունները հաստատում են գյուղատնտեսության նախարարությունը, տնտեսական զարգացման և ներդրումների նախարարությունը, էներգետիկ ենթակառուցվածքների և բնական պաշարների նախարարությունը, տրանսպորտի, կապի և տեղեկատվական տեխնոլոգիաների նախարարությունը, առողջապահության նախարարությունը, մշակույթի նախարարությունը և քաղաքաշինության կոմիտեն` Հայաստանի Հանրապետության կառավարության 2002 թվականի հունվարի 14-ի N 26 որոշմամբ սահմանված լիազորությունների սահմաններում, ինչպես նաև տարածքային կառավարման և զարգացման նախարարությունը՝ իր լիազորությունների մասով` համաձայնեցնելով լիազորված մարմնի և անշարժ գույքի կադաստրի կոմիտեի հետ:»:

5. Գյուղատնտեսության նախարարին և բնապահպանության նախարարին` սույն որոշումն ուժի մեջ մտնելուց հետո՝

1) մեկամսյա ժամկետում՝ համատեղ ապահովել «Անտառային մոնիթորինգի կենտրոն» պետական ոչ առևտրային կազմակերպությանը սեփականության իրավունքով և անհատույց օգտագործման իրավունքով հանձնվող գույքի, ինչպես նաև պարտավորությունների կազմի ճշտման գործընթացը և գույքի հանձնման-ընդունման աշխատանքների կատարումը։

6. Բնապահպանության նախարարին՝ սույն որոշումն ուժի մեջ մտնելուց հետո՝

1) երկամսյա ժամկետում հաստատել «Անտառային մոնիթորինգի կենտրոն» պետական ոչ առևտրային կազմակերպությանը սեփականության իրավունքով և անհատույց օգտագործման իրավունքով ամրացվող գույքի կազմը․

2) եռամսյա ժամկետում հաստատել «Անտառային մոնիթորինգի կենտրոն» պետական ոչ առևտրային կազմակերպությանը կանոնադրությունը և ապահովել օրենքով սահմանված կարգով պետական գրանցումը։

7. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

ՀԻՄՆԱՎՈՐՈՒՄ

«ԱՆՏԱՌԱՅԻՆ ՊԵՏԱԿԱՆ ՄՈՆԻՏՈՐԻՆԳԻ ԿԵՆՏՐՈՆ» **ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. ***Ընթացիկ իրավիճակը և իրավական ակտի ընդունման անհրաժեշտությունը***

Ներկայումս անտառների և անտառային հողերի մոնիթորինգն իրականցվում է գյուղատնտեսության նախարարության ենթակայությամբ գործող «Անտառային պետական մոնիտորինգի կենտրոն» **պետական ոչ առևտրային կազմակերպության կողմից, քանի որ նախկինում անտառների կայուն կառավարման ոլորտում պետական լիազորված մարմին էր հանդիսանում գյուղատնտեսության նախարարությունը։**

«Անտառային պետական մոնիտորինգի կենտրոն» **պետական ոչ առևտրային կազմակերպությունը վերանվանելու և Հայաստանի Հանրապետության կառավարության մի շարք որոշումներում փոփոխություններ եվ լրացումներ կատարելու մասին** ՀՀ կառավարության որոշման նախագիծը մշակվել է հաշվի առնելով այն հանգամանքը, որ ՀՀ անտառային օրենսգրքի 7-րդ հոդվածի 1-ին մասի «ժ կետով անտառային մոնիտորինգի իրականացումը **անտառների կայուն կառավարման ոլորտում պետական լիազորված մարմնի իրավասությունն է, իսկ ՀՀ կառավարության 2018 թվականի փետրվարի 22-ի N189-Ն որոշմամբ վերոնշյալ մարմին է սահմանվել բնապահպանության նախարարությունը։**

Քանի որ **անտառային ոլորտը կարգավորող օրենսդրության մեջ կիրառվում է** «**մոնիթորինգ**» **եզրույթը, այլ ոչ թե** «**պետական մոնիտորինգ**» եզրույթը, ուստի անհրաժեշտություն է առաջացել նաև «Անտառային պետական մոնիտորինգի կենտրոն» **պետական ոչ առևտրային կազմակերպությունը վերանվանելու** «Անտառային մոնիթորինգի կենտրոն» **պետական ոչ առևտրային կազմակերպության։**

***2․*** ***Առաջարկվող կարգավորման բնույթը***

«Անտառային պետական մոնիտորինգի կենտրոն» **պետական ոչ առևտրային կազմակերպությունը վերանվանելու և Հայաստանի Հանրապետության կառավարության մի շարք որոշումներում փոփոխություններ եվ լրացումներ կատարելու մասին** ՀՀ կառավարության որոշման նախագծով առաջարկվում է մի շարք որոշումները համապատասխանեցնել ՀՀ անտառային օրենսգրքի և **ՀՀ կառավարության 2018 թվականի փետրվարի 22-ի N 189-Ն որոշման պահանջներին։**

**Նախագծով առաջարկվում է նաև համապատասխան որոշումներում փոփոխություններ կատարելով, դրանք համապատասխանեցնել 2018 թվականին ընդունված** «Կառավարության կառուցվածքի և գործունեության մասին» և «Պետական կառավարման համակարգի մարմինների մասին» օրենքներին։

***3.Նախագծի մշակման գործընթացում ներգրավված ինստիտուտները, անձինք և նրանց դիրքորոշումը***

Նախագիծը մշակվել է բնապահպանության նախարարության կենսաբազմազանության և անտառային քաղաքականության վարչության կողմից:

***4. Ակնկալվող արդյունքը***

Նախագծի ընդունմամբ կապահովվի մի շարք որոշումների համապատասխանեցումը ՀՀ անտառային օրենսգրքի և **ՀՀ կառավարության 2018 թվականի փետրվարի 22-ի N189-Ն որոշման պահանջներին։**

ՏԵՂԵԿԱՆՔ

«ԱՆՏԱՌԱՅԻՆ ՊԵՏԱԿԱՆ ՄՈՆԻՏՈՐԻՆԳԻ ԿԵՆՏՐՈՆ» **ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Անտառային պետական մոնիտորինգի կենտրոն» **պետական ոչ առևտրային կազմակերպությունը վերանվանելու և Հայաստանի Հանրապետության կառավարության մի շարք որոշումներում փոփոխություններ եվ լրացումներ կատարելու մասին** ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: